25 martie: Eclipsă de Lună va putea fi observată și din România. Eclipsa va începe la ora 02:53 și va atinge punctul maxim la ora 05:12.
Pe lângă faptul că va fi un eveniment astronomic interesant, ea va pregăti o eclipsă totală de soare exact două săptămâni mai târziu, care va putea fi văzută în toată America de Nord.
O eclipsă de lună se produce atunci când Pământul se interpune între Soare și Lună, iar umbra Pământului cade pe suprafața Lunii. Acest lucru se întâmplă doar în timpul fazei de Lună plină.
Pe parcursul anului 2024 vor avea loc patru eclipse (două de soare și două de lună), iar prima care poate fi admirată va avea loc luni noapte, transmite space.com.
Eclipsa de Lună ce are loc la data de 25 martie 2024 poate fi văzută și de către români, dacă cerul o să fie senin.
Citește și: Evenimente astronomice în 2024. Anul bisect cu patru eclipse. Calendarul curenților meteorici și conjuncții de planete
Fenomenul astronomic va începe la ora 02:53 și va atinge punctul maxim la ora 05:12.
Cel mai bine va putea fi observată din zonele mai puțin luminate (nu din orașe) și cu mai puțină poluare.
Următoarea eclipsă lunară va avea loc în data de 18 septembrie.
Ultima eclipsă din anul 2024 va avea loc pe 2 octombrie și va fi o eclipsă inelară de Soare, ce o să poată fi observată din sudul Americii de Sud, din Pacific.
Urmăriți Alba24.ro și pe Google News
Dacă ți-a plăcut articolul: